 Obeyobeletha ugingqike ne-ambulensi washona News24Obeyobeletha ugingqike ne-ambulensi washonaDurban - Kuduma amakhanda emndenini wakwaZwane eNhlanguzi reDumbe, enyakatho yeKwaZulu-Natal ngenxa yokushona kwendodakazi yawo eginqike ne-ambulensi iyiphuthumisa esibhedlela iyobeletha.ILANGA lithole ukuthi uNkz Lungisil;e Zwane, 24, ufonele i-ambulensi phakathi kwamabili ngoMsombuluko exinwe yizinhlungu zokusikwa. Kuthiwa uphume ekhaya ezihambela kahle yize bezimbambile izinhlungu.ILANGA lithole ukuthi umshayeli uphazanyiswe yizingodo emgwaqweni njengoba izulu belina, umgwaqo ushibilika kanti imoto izophaphalaza qede yalala amankeyane. Umshayeli nomsizi wakhe balimalekanzima, uNkz Zwane washonela khona lapho.Kubikwa ukuthi umsizi womshayeli igama lakhe elingakatholakalanga ubehleli ngemuva noNkz Zwane emxilonga. Uninalume kaNkz Zwane uMnu M,bongeni Vundla, utshele iLANGA ukuthi bethukile ngento eyehlele umshana wakhe.Usuku lonke lwangoMsombuluko ubeziphilela kahle ekhaya kungekho lutho olusolisayo ukuthi sekufike isikhathi sokuba abelethe, yize besazi ukuthi sekuyinyanga yakhe.Ukhale ngezinhlungu ebusuku kwasicacela ukuthi ngeke sisakwazi ukulinda ukuba kuse. Sifonele i-ambulensi ukuba imphuthumise esibhedlela sinethemba lokuthi uzobuya esephethe umuntu omusha, kusho uMnu Vundla.Uthi akuphelanga sikahthi esingakanani umshana wakhe ephumile ekhaya bathola umbiko wokuthi sekwenzeke umonakalo ofana nalo.Okhulumela amaphoyisa aKwaZulu-Natal uLt-Colonel Thulani Zwane uyiqinisekisile ingozi eyenzekile. Uthi kuvulwe icalamlokubulala ngokungenhloso, amaphoyisa asaphenya. 